શરૂઆતના દિવસો ખુબ સુંદર રહ્યાં.. સવાર સવારમાં જીવી ડોશી જાય ને નાથિયો પણ જાય.. બન્ને માટે ગૌરી સરસ ગરમ ભાખરી બનાવી આપે.. સાંજે આવે ત્યારે ય ગૌરીએ ભાખરી ને બટાકા, ડુંગળી કે ટામેટાનું શાક બનાવીને જ રાખ્યું હોય.. જીવીડોશીને તો જાણે સ્વર્ગ મળી ગયું.. વહુએ દસ દિવસમાં બધુય સંભાળી લીધું તેવું લાગવા લાગ્યું. એ બહુ ખુશ રહેતા.. નાથિયો ને ગૌરી ય રોજ રાત્રે આઈસ્ક્રીમ ખાવા ને તળાવની પાળે બેસવા જાય!!